**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS TARYBOS**

**2023 M. KOVO 30 D. SPRENDIMO NR. b1-80 „DĖL MOLĖTŲ RAJONO SAVIVALDYBĖS JAUNIMO INICIATYVŲ FINANSAVIMO TVARKOS APRAŠO PATVIRTINIMO“ PAKEITIMO**

2024 m. sausio    d. Nr. B68-

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 16 straipsnio 1 dalimi, įgyvendindama Molėtų rajono savivaldybės strateginio veiklos plano 2023–2025 metams, patvirtinto Molėtų rajono savivaldybės tarybos 2023 m. vasario 2 d. sprendimu Nr. B1-1 „Dėl Molėtų rajono savivaldybės strateginio veiklos plano 2023–2025 metams patvirtinimo“, priedo 4 programos „Dalyvavimo demokratijos, bendruomeniškumo skatinimo, gyventojų sveikatinimo ir jų saugumo užtikrinimo programa“ 1.1.2 uždavinio 04.1.1.2.1 priemonę „Jaunimo įgalinimo ir galimybių plėtra Molėtų rajono savivaldybėje“, bei siekdama efektyviau panaudoti lėšas,

Molėtų rajono savivaldybės taryba nusprendžia:

 Pakeisti Molėtų rajono savivaldybės jaunimo iniciatyvų finansavimo tvarkos aprašo, patvirtinto Molėtų rajono savivaldybės tarybos 2023 m. kovo 30 d. sprendimu Nr. B1-80 „Dėl Molėtų rajono savivaldybės jaunimo iniciatyvų finansavimo tvarkos aprašo patvirtinimo“ ir 11.3 punktą išdėstyti taip:

„11.3. paraiškas iniciatyvai finansuoti gali teikti jaunimo ir su jaunimu dirbančios organizacijos, neformalios jaunimo grupės ir kitos su jaunimu dirbančios organizacijos. Neformalios jaunimo grupės paraiškas teikia per nevyriausybines organizacijas arba biudžetines įstaigas, vykdančias veiklą Molėtų rajone, išskyrus rajono bendrojo ugdymo mokyklas;“.

 Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras